Escenificació d’una situació de pressió social 
entre iguals
Treball de les habilitats socials (assertivitat)

Introducció

A la pràctica és el mateix conducta socialment hàbil que assertivitat. Assertivitat és dir o fer allò que es pensa sincerament, el que sembla més just, però sense faltar als drets dels altres.

Contra l’assertivitat es pot pecar per excés o per defecte. Pel cantó de l’excés hi ha l’agressivitat i pel cantó del defecte hi ha la inhibició. Ensenyar habilitats socials és ensenyar assertivitat. 
L’objectiu de l’activitat és treballar amb l’alumnat el que significa ser una persona que diu el que pensa, sense perdre el respecte als que pensen d’una altra manera, és a dir, mantenir una fortalesa serena davant la incoherència, la immaduresa i l’egoisme d’altres persones. 
Desenvolupament de l’activitat

Els temes per dialogar amb l’alumnat, al practicar aquesta habilitat són:

· Encara que tinguis en compte el que et demanen els altres, ¿al final decideixes tu, o et deixes portar per la pressió del grup?

· Alguns cops dius “si” quan voldries dir “no” i quan comprens que seria millor dir “no”?

· Quines avantatges té decidir pel que veiem, sense deixar-nos pressionar pels altres?

· Quins desavantates té no saber resistir a les pressions?

Els passos que cal donar per treballar aquesta habilitat són:

1) Preguntar-se interiorment què he de fer (saber clarament el que altres persones estan volent de mi i saber clarament què crec jo que és el més just i millor)
2) Pensar interiorment de quantes maneres puc fer-ho: puc preguntar-los que em diguin què volen o puc interrogar d’altres persones, si sospito que em dieun la veritat. I per saber el que de debó vull he de pensar-ho i fins i tot demanar-los un temps per donar-los la meva resposta. Després he de pensar quantes maneres els puc dir que “no”.
3) Triar la millor manera per fer aquestes tres coses (saber el que volen, saber el que jo vull, dir-los la meva decisió) fer-ho assertivament.

Proposta d’activitat 
Sessió de tutoria de grup (aprox. 2 dijous)

1ª Part (aprox. 20 minuts)

Lloc:  reunió de curs (2 grups per nivell)  a la biblioteca

Dinamització:  tutors + coordinació Pla prevenció + delegats

Activitat (objectiu:  treballar les habilitats socials ( assertivitat)
· Escenificació teatral d’una situació de pressió de grup entre iguals (+/- 5 minuts)

· L’alumnat ha d’observar la representació i analitzar el comportament dels personatges intentant projectar-se en la situació.
· Un cop acabada la representació el curs torna a les aules.

2ª  Part. Continuació de l’activitat (aprox. 40 minuts)

Lloc:  aula de cada grup 

Dinamització:  tutors + delegats

Suport:  DVD de la representació per recordar la situació, en cas que sigui necessari.

Activitat
· Els alumnes s’agrupen en grups de 4 o 5 membres.
· Es discuteix en comú les escenes representades amb l’ajuda d’un guió de treball
· El portaveu del grup recull les idees més significatives de la discussió.

3ª Part. Continuació de l’activitat (aprox. 30 minuts) 
[es pot començar i continuar la propera sessió de tutoria de grup]

· Es fa una roda recollint les aportacions de cada grup sobre el tema a partir dels qüestionaris de treball.
· Els delegats de curs elaboren un acta de la sessió recollint les idees que van sorgint de les intervencions de cada portaveu de grup.
· Debat final de tota la classe

(Possibilitat de filmar l’activitat)

